не се включват в печалбата, използвана за формиране на нормалната стойност. Освен това групата ZTT заяви, че ако Комисията не е в състояние да оповести по-убедителни финансови данни, свързани с Prysmian Energia Cables y Sistemas de Argentina S.A., тогава тя следва да използва данните на малайзийските производители, чиито одитирани финансови отчети са на разположение.
 (394)
 Комисията изрази несъгласие с това твърдение. ПОАР са изчислени като разликата между себестойността на продадените стоки и другите оперативни разходи въз основа на леснодостъпната информация. Комисията отбеляза, че твърдението, че тези разходи са били включени в ПОАР, съобщени за производителя в представителната държава, не е подкрепена с доказателства. Освен това включените в извадката производители износители не предоставиха никакви количествени данни за тази корекция. Както е разяснено в съображение 280, Комисията разгласи пред заинтересованите страни съответната леснодостъпна финансова информация за Prysmian Energia от Dun & Bradstreet. Нито една заинтересована страна не предостави по-подходящи данни за ПОАР за производител в Аржентина. Освен това, тъй като Комисията стигна до заключението, че Аржентина отговаря на критериите, определени в член 2, параграф 6а, буква а), първо тире от основния регламент, за да бъде счетена за подходяща представителна държава, както е посочено в съображение 294, Комисията трябваше да използва ПОАР за производител от Аржентина, а не от Малайзия. Тъй като малайзийският производител не е имал обоснована по размер печалба, Комисията не е могла да използва неговите финансови данни. Поради това твърдението беше отхвърлено.
 3.5.2. Дъмпингови маржове
 (395)
 За включените в извадката оказали съдействие производители износители Комисията сравни среднопретеглената нормална стойност за всеки вид на сходния продукт със среднопретеглената експортна цена на съответния вид на разглеждания продукт в съответствие с член 2, параграфи 11 и 12 от основния регламент.
 (396)
 Въз основа на това среднопретеглените дъмпингови маржове, изразени като процент от цената CIF на границата на Съюза, без платено мито, са, както следва:
 Дружество
 Окончателен дъмпингов марж
 Групата FTT:
 —
 FiberHome Telecommunication Technologies Co., Ltd.
 —
 Nanjing Wasin Fujikura Optical Communication Ltd.
 —
 Hubei Fiberhome Boxin Electronic Co., Ltd.
 44,0 %
 Групата ZTT:
 —
 Jiangsu Zhongtian Technology Co., Ltd.
 —
 Zhongtian Power Optical Cable Co., Ltd.
 19,7 %
 (397)
 За оказалите съдействие производители износители, невключени в извадката, Комисията изчисли среднопретегления дъмпингов марж в съответствие с член 9, параграф 6 от основния регламент. Поради това този марж беше установен въз основа на маржовете за включените в извадката производители износители.
 (398)
 Въз основа на това окончателният дъмпингов марж за невключените в извадката оказали съдействие производители износители е 31,2 %.
 (399)
 За маржа за всички други производители износители от Китай Комисията определи равнището на сътрудничество на производителите износители. Степента на съдействие бе установена, като бе взет предвид обемът на износа на оказалите съдействие производители износители за Съюза и общият обем на износа въз основа на вноса от Китай, както е отчетен в статистическите данни за вноса от Евростат.
 (400)
 Равнището на съдействие в този случай беше високо. Комисията счете, че е целесъобразно да определи остатъчния дъмпингов марж на равнището на включеното в извадката дружество с най-високия дъмпингов марж.
 (401)
 Окончателните дъмпингови маржове, изразени като процент